અબુ ધાબીમાં ભારત-પાકિસ્તાનની ફાઇનલ મૅચ પહેલાં ક્રિકેટર વિરાટ, સૉરી, વિરાજ શર્મા (સાકિબ સલીમ) કિડનૅપ થઈ ગયો છે. જો કિડનૅપરની ડિમાન્ડ પૂરી ન થાય તો વિરાજનું બોટી-કબાબ બનવાનું નક્કી. સુષમા સ્વરાજ જેવું સ્વેટર પહેરીને ફરતાં ભારતનાં વિદેશ મંત્રિણી (મોના આંબેગાવકર) સિગારેટથી ચાલતા એક કડક પોલીસવાળાને પાર્સલ કરી આપે છે. એ પોલીસવાળો એટલે કબીર શેરગિલ (જૉન એબ્રાહમ). કબીરનો પનારો પડે છે ખોવાયેલો ડૉગી શોધવામાં પણ ફેલ થતા જુનિયર ઇન્સ્પેક્ટર જુનૈદ અન્સારી (વરુણ ધવન) સાથે. એક પછી એક અંકોડા મેળવતાં આ બન્ને જણ ઇશિકા (જૅકલિન ફર્નાન્ડિસ) નામની પૉકેટમારની મદદથી વિલન વાઘા (અક્ષય ખન્ના) સુધી પહોંચે છે. પણ એક મિનિટ, એ વાઘો પેલા ક્રિકેટર વિરાજને ક્લીન બોલ્ડ કરી નાખશે તો? આ ‘તો’નો જવાબ મેળવવા તમારે શું કરવાનું છે એ તમે જાણો છો.